Lista de Papas

Ista **lista de papas** amuestra a lista tradicionalment admesa d'os 265 papas romanos, chefes d'a Ilesia catolica romana. Os antipapas tamién se i amuestran. Manimenos, no cal considerar ista lista como *oficial* y reconoixida por toz (Vaticano y historiadors), ya que no existe garra lista oficial, firme y finitiva d'os papas catolicos.

## Introducción
### Problemas ta fer una lista
Bi ha tres menas de razons por as que ye imposible d'establir una lista definitiva:

A primera ye a definición mesma d'o termin *papa*. Dica 325, as personas que aquí se i listan nomás tienen que lo títol de bispe de Roma. O títol de *papa* ye documentau por primer vegada ta designar a lo bispe de Roma baixo Calistro I (217-222), pero en ixas envueltas se feba servir ta los bispes en cheneral. No ye dica lo sieglo VIII que lo títol prencipia a designar especificament a lo bispe de Roma. Ista exclusividat la oficializó Gregorio VII enta par d'a fin d'o sieglo XI. A superioridat d'o bispe de Roma como chefe supremo d'a Ilesia tamién se va afirmando progresivament. Manimenos, o títol de *papa* gosa aplicar-se retroactivament a los bispes de Roma, succesors apostolicos de l'sant Pero dica lo papa actual, encara que no fesen servir ixe títol u no tenesen os poders actuals. Tamién se deixa difuera d'istas listas a os mainates eclesiasticos d'atras ilesias cristianas que feban servir igualment o títol de *papa*.

A segunda dificultat ye que no se sabe guaire sobre los primers bispes de Roma. En bels casos, nomás se conoix que lo nombre. A fuent mas antiga ye Ireneu de León d'o Roine, qui en o sieglo II dió lo nombre d'os bispes d'as diocesis prencipals (Roma, Constantinoble, Antioquia …). Atras fuents mas completas son o *Liber pontificalis*, un documento apolochetico d'o sieglo VI, que s'enampló en o sieglo IX. Lista lo nombre d'os papas, de su pai, d'o suyo país de naixencia y a durada d'o suyo pontificau. Encara que iste documento haiga emplegau fuents mas antigas, os datos que da sobre los primers papas son parcials y han de prener-se con precaución.

En zaguerías, a tercera dificultat promana d'a historia caotica d'o papau, que ha visto buen amiro d'antipapas, deposicions, asasinatos y bellas renuncias. Amás, as modalidaz d'elección (u nominación) y d'entronización han cambiau cualques vegadas. Asinas un papa esleyiu en unas envueltas podría haber estau considerau no conforme si hese estau esleiyiu en atras calendatas (por ixo lo tractamiento diferent qẶue se li atorgó a Istevan y a Hadrián V, cuan os dos morioron antes d'a suya consagración). A decisión de si un papa ye estau esleyiu y entronizau regularment u no, no ye guaire clara, y por ixo, as diferents listas se contradicen respectice d'a valideza de tal u cual papa.

### L''''Annuario pontificio'''
Entre las diferents listas que circulan a de l**[[Annuario pontificio]]'', que s'edita cada anyada por o Vaticano dende [[1912]], se considera como la de mayor autoridat, pos dimana d'as propias autoridaz eclesiasticas. Asinas, ista lista fa ''de facto'' o papel de ''lista oficial''. Manimenos no ye libre d'ambigüidaz y no pretende estar a definitiva. Asinas, o papa efimero [[Istevan (papa electo)|Istevan]] yera reconoixiu como papa lechitimo dica la edición de [[1960]] y se sacó d'a lista dende la edición de [[1961]].

En a lista de ''Annuario pontificio'' tamién se i indican os antipapas. Ístos los sinyalan con una tipografía diferent. En bels casos en que no ye fácil declarar cuál ye o papa y cuál(s) o(s) antipapa(s) ''Annuario'' deixa la cuestión ubierta. L**Annuario pontificio* tampoco no numera os pontificaus, encara que contando os nombres, [[Benedet XVI]] i apareix como o 265<sup>eno</sup> papa.

A lista que s'amuestra contino ye pues basada en a lista de nombres de l*'Anuario pontificio''.

## Antigüidat
### Sieglo I

### Sieglo II

### Sieglo III

### Sieglo IV

### Sieglo V

## Alta Edat Meya
### Sieglo VI

### Sieglo VII

### Sieglo VIII

### Sieglo IX

### Sieglo X

## Baixa Edat Meya
### Sieglo XI

### Sieglo XII

### Sieglo XIII

### Sieglo XIV

### Sieglo XV

## Edat Moderna
### Sieglo XVI

### Sieglo XVII

### Sieglo XVIII

## Edat Contemporania
### Sieglo XIX

### Sieglo XX

### Sieglo XXI